Odense Adresse-Contoirs Efterretninger, 1829-10-12
Portugal. Her tales nu om en Of= og Defensiv=Traktat imellem Hofserne i Madrid og Lissabon, hvorved det første forpligter sig til, i Nødsfald at understøtte Don Miguel imod hans egne Undersaatter. Endelig har Hoftidenden brudt sin lange Taushed om det mislykkede Cerceira=Tog, der skal have kostet Nationen henved 2000 Mk. og over 4 Millioner Crusader, og givet en paa sin Viis sandfærdig, Beretning derom. Efter samme bleve Forterne og Batterierne ved Staden Praja paa Angrebsdagen den 11 August saaledes beskudte af Eskadrens Skibe, at de Kl. 4 og Eftermiddagen havde ophørt med at skyde, paa eet nær, som fra Tid til anden endnu affyrede nogle Kanoner. Men neppe var den første Kolonne af Tropperne sat i Land østlig for Helligaands=Fortet, før de saae sig udsatte for en meget stærk Jld fra dette, og nødsagedes til Retirade. "Vort Tab - hedder det - beløb sig til 473 Md. Dræbte, Saarede og Fangne. Vi beklage Tabet af 26 fortjente og tapre Officerer. Rebellernes Tab kan ikke beregnes, men maa have været betydeligt, da Eskadren gjorde over 4000 velrettede Kanonskud. Skibene have liid nogen Skade, især Linieskibet og Fregatten Diana; men det vil let kunne forvindes. Da Man ikke holdt en ny Landgang raadelig, før Eskadren var bleven forstærket til at kunne fuldende Rebellernes Undergang, saa besluttede Cheferne at vende tilbage med den til Lissabon, efter først at have efterladt stærke Besætninger paa de andre Azoriske Øer og sikret Cerceiras Blokade (?). Jmidlertid er Magistraten i Lissabon bleven som forstenet over dette Uheld, og veed nu ikke, hvortil den skal bruge de 200 Dousin Raketter, som vare indkjøbte til den forventede Seiers=Fest. Blokade=Eskadren udførte dog paa sin Retirade en Heltedaad ved Opbringelsen af den engelske Brig Briton, samt en engelsk og amerikansk Skonnert, som den slæbte med sig til 1 Lissabon. Efter Anførernes egen Forklaring til Regjeringen saavelsom Skibsjournalerne er Terceira saa vel befæstet, at fem Gange saa stærk en Magt som den sidste ikke kunde indtage Øen. Langtfra at frygte for Angrebet, opbød dens Forsvarere ogsaa deres hele Kunst, for at opmuntre Tropperne til Landgang, hvorfor ikke en Soldat lod sig tilsyne, saalænge Eskadren krydsede udenfor; men ikke saasnart havde Landgangen funden Sted, før Jlden var skrækkelig og næsten hvert Skud traf. Jøvrigt glemte de ikke, at det var vildledte Landsmænd de sloges med; thi de havde kunnet dræbe Hver og En af de Landede og boret de nærmeste Krigskibe isænk. Først om Aftenen, da disse ikke vilde pakke sig, begyndte Man at fyre med gloende Kugler og Congrevske Raketter, hvorpaa blev slig en Bestyrtelse paa Admiralskibet, at Kontreadmiral Rosas strax gav hele Flaaden, Signaler til at kappe Toug og søge rum Søe. Efter hans Beretning havde Flaaden fyret 5000 Skud og hans Linieskib allene 1500; men til hvad Nytte, Paa den anden Side skal intet kunne lignes ved det af de Miguelistiske Officerer udviste Poltronerie, hvilket foranledigede Jndisciplin- og flere tragikomiske Scener. Da saaledes Anføreren for Landtropperne, Oberst Lemos, efter det første Nederlag seilede fra Skib til Skib og formanede Soldaterne, tilraabte de ham: "Ei, hvorfor er J ikke selv taget i Land og har foregaaet Os med Eders Exempel? Nu vil J drive Os foran. Ogsaa hørtes Bebreidelser over, at slæbes som Faar til Slagterbænken, for at tilfredsstille gen illegitim Konges Ærgjerrighed. Ligesom Baadene nærmede sig Landet, krøb Officererne under Bænkerne, og af 7 af disse Helte, som havde sammenstuvet sig paa en Barkasse, bleve de 4 dræbte fra Batterierne, hvorpaa Besætningen kastede de 3 Andre overbord, saa at de maatte vade iland. Paa et andet Fartøi vilde Officererne tvinge Søefolket til at styre tilbage til Krigskibet, hvorover det kom til saa almindeligt et Slagsmaal, at Baaden kantrede og næsten Alle druknede. Man frygter, at et nyt Forsøg vil løbe endnu værre af, da de saaledes demoraliserede Soldater ere blevne værre end Janitskarer. Det lover heller ikke godt, at den almindelige Tilfredshed over hiint Uheld er saa stor, at Regjeringen ikke vover at straffe Nogen derfor.